04/02/2013 | Administración LocalMunicipal
Lousame
Publicación anuncio acordo prestación económica do persoal do Concello en situación de incapacidade temporal

O Pleno da Corporación do Concello de Lousame, en sesión de data 17 de xaneiro de 2013, adoptou o seguinte acordo en relación coa prestación económica do persoal do Concello en situación de incapacidade temporal (IT): PRIMEIRO. Complementar as prestacións que perciba o persoal funcionario incluído no Réxime Xeral da Seguridade Social e o persoal laboral ó servizo deste Concello de Lousame nas situacións de incapacidade temporal (IT), de acordo cos seguintes límites: Cando a situación de incapacidade temporal derive de continxencias comúns: Dende o primeiro día da situación de incapacidade temporal ata o terceiro día inclusive, recoñecese un complemento retributivo do 50 por 100 das retribucións que se viñeran percibindo no mes anterior ó de causarse a incapacidade incluídos todos os conceptos. Dende o cuarto día da situación de incapacidade temporal ata o día 20 inclusive, recoñecese un complemento retributivo que, sumado á prestación económica recoñecida pola Seguridade Social, sexa equivalente ó 75 por 100 das retribucións que se viñeran percibindo no mes anterior ó de causarse a incapacidade incluídos todos os conceptos. A partires do día 21 aboarase un complemento ata alcanzar o 100% das retribucións que se viñeran percibindo no mes anterior ó de causarse a incapacidade incluídos todos os conceptos. Cando a situación de incapacidade temporal derive de continxencias profesionais (accidente laboral ou enfermidade profesional) e durante todo o período de duración da mesma, a percepción do 100% das retribucións que viñera percibindo no mes anterior ó de causarse a incapacidade incluídos todos os conceptos. Cando a situación de incapacidade temporal derive de continxencias comúns recoñecerase, dende o inicio da IT, un complemento retributivo ata alcanzar o 100% das retribucións que se viñeran percibindo no mes anterior ó de causarse a incapacidade, incluídos todos os conceptos, nas seguintes situacións: Hospitalización e intervención cirúrxica. Períodos de recuperación ou postoperatorios e recaída dos mesmos. Baixa por maternidade. Risco por embarazo. Risco durante a lactación natural. Accidente grave ou moi grave. IT por enfermidade relacionada por discapacidades recoñecidas cun grao do 33% ou superior. IT sen hospitalización provocada por enfermidades crónicas, dexenerativas, irreversibles e/ou incurables. IT sen hospitalización pero que requira tratamento ou terapia hospitalaria por enfermidades crónicas, dexenerativas, irreversibles e/ou incurables. Procesos oncolóxicos. Cando haxa dúbidas en situacións distintas ás enumeradas na liñas anteriores serán resoltas pola Alcaldía. SEGUNDO. O presente acordo entrará en vigor o día seguinte da súa publicación no Boletín Oficial da provincia de A Coruña, e será de aplicación as situacións de ILT que se produzan a partires dos tres meses da publicación do Real Decreto-Lei 20/2012, de 13 de xullo, de medidas para garantir a estabilidade orzamentaria e de fomento da competitividade.” Lousame a 21 de xaneiro de 2013. Asdo.: Mª Teresa Villaverde Pais, alcaldesa.